PIRTURANTA-musiikkinäytelmä
2026-07-14 18:00 UTC | Mathildedalin kesäteatteri
Mathildedalin kesäteatteri 2026

PIRTURANTA-musiikkinäytelmä

Eletään kesää 1930 Mathildedalissa. Pirtun salakuljetus Eestistä, Vörmsin saarelta on voimissaan. Pirtukeisari Einari Trygg on onnistunut liiketoimissaan, mutta yksityiselämän puolella on vastoinkäymisiä. Vaimo on kuollut tuberkuloosiin ja Einarin lapset ovat heitteillä. Pirtukoplan nouseva tähti Aivar haluaa Einarin paikalle liigan johtoon ja valtataistelu on häikäilemätön. Myös Ylikonstaapeli Blomin aktiivisuus ja Einarin runsas pirtun nappailu vaikuttavat siihen, että hänen terveytensä romahtaa. Kun kaikki näyttää olevan menetetty, löytyy pelastaja yllättävältä taholta.

Jore Penttisen käsikirjoittama ja Ville Witkan säveltämä musiikkinäytelmä on tragikoominen veijaritarina ajasta, jolloin salakuljettajista tuli kansan legendoja. Tervetuloa Mathildedaliin - Pirturantaan!

Ohjaaja Simo Routarinne
Käsikirjoitus Jore Penttinen
Musiikki Ville Witka

Visit event in our website: Tapahtumainfo.fi (https://tapahtumainfo.fi/tapahtuma/2026/07/pirturanta-musiikkinaytelma/421046)
